Mark Boal

Mark Boal (s. 23. tammikuuta 1973 New York, Yhdysvallat)Mark Boal, Rotten Tomatoes, viitattu 26.4.2023. on yhdysvaltalainen journalisti sekä elokuvakäsikirjoittaja ja -tuottaja. Hän on käsikirjoittanut ja tuottanut kolme Kathryn Bigelow'n ohjaamaa elokuvaa: The Hurt Locker (2008), Zero Dark Thirty (2012) ja Detroit (2017). Hän voitti kaksi Oscar-palkintoa ja kaksi Bafta-palkintoa elokuvasta The Hurt Locker. == Elämä ja ura == Boal suoritti tutkinnon filosofian oppiaineessa Oberlin Collegessa vuonna 1995. Hän työskenteli tämän jälkeen journalistina ja kirjoitti artikkeleja esimerkiksi aikakauslehtiin The Village Voice, Mother Jones, Rolling Stone ja Playboy.Jordan Michael Smith: The Many Faces of Mark Boal, The Nation, 14.6.2013, viitattu 26.4.2023. Boalin ura elokuvien parissa alkoi, kun hänen Playboyssa julkaistu artikkelinsa Death and Dishonor (2004), joka käsittelee Irakin sodasta palanneen veteraanin Richard T. Davisin murhaa, toimi inspiraationa elokuvalle In the Valley of Elah (2007). Tämän jälkeen Boal käsikirjoitti Irakin sodasta kertovan elokuvan The Hurt Locker (2008) käyttäen inspiraationaan omia kokemuksiaan oman Irakin-vierailunsa aikana. Seuraavaksi Boal käsikirjoitti elokuvan Zero Dark Thirty (2012), joka kertoo Osama bin Ladenin takaa-ajosta ja kuolemasta. Boal ja ohjaaja Kathryn Bigelow tekivät elokuvaa valmistellessaan läheistä yhteistyötä CIA:n kanssa.Jason Leopold ja Ky Henderson: Tequila, Painted Pearls, and Prada — How the CIA Helped Produce 'Zero Dark Thirty', Vice, 9.9.2015, viitattu 26.4.2023. Boalin myöhempiä töitä ovat elokuva Detroit (2017), joka kertoo Detroitin rotumellakoista vuonna 1967,Peter Bradshaw: Detroit review – Kathryn Bigelow rages against brutal chapter in US race struggle, The Guardian, 26.7.2017, viitattu 26.4.2023. sekä Etelä-Amerikkaan sijoittuvat elokuva Triple Frontier (2019)Brian Truitt: Why Ben Affleck's 'Triple Frontier' is your new macho Netflix guilty pleasure, USA Today, 13.3.2019, viitattu 26.4.2023. ja televisiosarja Echo 3 (2022–2023).Cynthia Littleton: Mark Boal Turns His Focus to TV and Latin America With Apple TV+ Thriller ‘Echo 3’: ‘We Spent a Lot of Energy Bringing Scope to It’, Variety, 22.12.2022, viitattu 26.4.2023. == Filmografia == === Elokuvat === Vuosi Elokuva Tehtävät 2007 In the Valley of Elah Tarinan kehittäjä 2008 The Hurt Locker Käsikirjoittaja, tuottaja 2012 Zero Dark Thirty Käsikirjoittaja, tuottaja 2017 Detroit Käsikirjoittaja, tuottaja 2019 Triple Frontier Käsikirjoittaja === Televisiosarjat === Vuodet Sarja Tehtävät 2022–2023 Echo 3 Käsikirjoittaja, ohjaaja == Palkinnot ja ehdokkuduet == === Oscar-palkinnot === Vuosi Elokuva Palkinto Lopputulos 2010 The Hurt Locker Paras elokuva 2010 The Hurt Locker Paras alkuperäinen käsikirjoitus 2013 Zero Dark Thirty Paras elokuva 2013 Zero Dark Thirty Paras alkuperäinen käsikirjoitus The 82nd Academy Awards | 2010, Oscars.org, viitattu 26.4.2023.The 85th Academy Awards | 2013, Oscars.org, viitattu 26.4.2023. === Bafta-palkinnot === Vuosi Elokuva Palkinto Lopputulos 2010 The Hurt Locker Paras elokuva 2010 The Hurt Locker Paras alkuperäinen käsikirjoitus 2013 Zero Dark Thirty Paras elokuva 2013 Zero Dark Thirty Paras alkuperäinen käsikirjoitus Film in 2010, Bafta, viitattu 26.4.2023.Film in 2013, Bafta, viitattu 26.4.2023. == Lähteet == == Aiheesta muualla == * * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Yhdysvaltalaiset toimittajat Luokka:Vuonna 1973 syntyneet Luokka:Elävät henkilöt